User:Spasioci Srbija

Спасилачка Асоцијација Србије је спортска организација која обавља делатности у области спасилаштва на води и у регистар код МИНИСТАРСТВА ОМЛАДИНЕ И СПОРТА Републике Србије уписана је под редним бројем 17160. Активности нашег удружења усмерене су ка популаризацији и развоју спасилаштва на води као једног од битних фактора за општу безбедност грађана.

Спасилачка асоцијација Србије прати најновија достигнућа у области спашавања на води и то је један од разлога због којег смо успоставили одличну сарадњу са Националном службом за спашавање Италије (Società Nazionale di Salvamento), која је изузетно цењена на пољу спасилаштва на води, а озваничена је потписивањем Протокола о сарадњи 12.03.2009. године. То свакако не представља наш крајњи циљ. Желимо да успоставимо сарадњу са многим организацијама, које се баве спасилаштвом и да разменом искустава из ове области, одржимо тренд сталног унапређења спасилаштва на води.

Наша идеја је да са тимом амбициозних и  способних људи, које смо окупили са ових простора, Спасилачка асоцијација Србије, постане водећа организација у овој области, не само у нашем региону, него и шире. Верујемо да добром развојном стратегијом то можемо постићи.

Спасилачка асоцијација Србије кроз применљив програм стручног оспособљавања за бављење спасилаштвом на води, који реализује у сарадњи са Високом спортском и здравственом школом и Градским заводом за хитну медицинску помоћ из Београда, успешно оспособљава заинтересоване кандидате за обављање ове делатности. Разним едукативним кампањама, које су део превентивног деловања Спасилачке асоцијације Србије, желимо да упознамо наше грађане са правилима поношања на купалиштима и значају њиховог поштовања. То је само један од начина на који желимо да смањимо број несрећних случајева на купалиштима.

[www.spasioci.info]